elérkezettnek látta az időt Kőszeg flórájának megírásává. Ugyan- 
ekkor Freh is újabb felsorolást ád a vidék flórájáról. Waisbecker 
1008 fajt, Freh 1116 fajt s eltérést sorol fel. 
A BoRBÁs-sal való érintkezés nagy hatással volt Wais- 
BECKER-re. Közös kirándulásaikon Borbás újabb szempontokra 
hívta fel figyelmét ; Borbás óriási növényismerete sok növény 
azonossága tekintetében fennállott addigi nézetét is módosította, de 
legfőképen megváltozott a fajok határairól vallott , addigi felfo- 
gása. Ugyanebben az időben kezdődik Degen ARPÁD-dal való 
levelezése is s amíg addig, miként 1884 szept. 19.-én írja, megnyu- 
godott Koch, Neilreich és Wagner nomenklatúrájában, most 
érdeklődéssel kérdezi, minő forrás művekből meríti Degen e mun- 
káktól elütő modern nomenklatúráját. Konzervatív vagyok, úgy- 
mond, de nem akarok a haladás elől elzárkózni. Ebben az időben 
mégis úgy gondolja még, hogy «a varietasokat, továbbá a rózsá- 
kat és i?uéws-okat kivéve a környékbeli flórát jóformán kimerí- 
tette (m)». Borbás müvének megjelenése (Vasvármegye növény- 
földr. és flórája, Szombathely, 1887.) azonban döntő hatással van 
reá s most már habozás nélkül rálép arra az útra, mely a termé- 
szettudományi haladásnak kis és nagy kérdésekben egyaránt az 
egyetlen lehetséges útja, a tekintélytől le nem nyűgözött, előitélet 
nélkül való kutatás útjára. 
Természetes, hogy ezen az úton a sikerhez még valami kell : 
jó megfigyelő tehetség és kritikai erő. De ez is megvolt 
WAisBECKER-ben. S amilv lelkiismeretes aggodalommal ragaszko- 
dott addig a régi fajfelfogáshoz s a régi növénynevekhez, olyan 
lelkiismeretességgel s a legkisebb részletekre kiterjedő pontos 
megfigyeléssel gyűjti s jegyezgeti ezután a kőszegvidéki fajokat 
s azok minden eltérését. Az auctorok helyett a természet lett 
mestere. 
1891-ben adja ki «Kószeg és vidékének edényes növénvei» 
c. művét második kiadásban s ebben már 2098 fajt sorol fel. 
Ettől fogva állandóan jelennek meg dolgozatai főleg az Üst. Bot. 
Zeitschrift-ben, majd 1901 óta a Magy. Bot. Lapok-ban. Dolgoza- 
tainak mindegyike új adatokkal gyarapítja Kőszeg s általában a 
vasmegyei hegyvidék flóráját, amellett számos új fajnak, fajkeve- 
réknek és eltérésnek leírását adja. 8 Waisbecker alapos ismere- 
teit bizonyítja egyebek mellett az, hogy könnyűséggel mozog 
éppen a legnehezebb génuszok terén, minő a Rubus , Potentilla. 
Viola , Cirsium sat. s legszebb felfedezése, a Carex Fritschii is 
ebbe a kategóriába tartozik. 
Erős egyénisége sohasem tagadta meg magát s bár Borbás 
nagy hatással volt működésének irányára, Borbás minden adatát 
ép oly kritikával fogadta, mint bármely más adatot. Bizonyítja 
ezt Kőszeg flórájának második kiadása is, de legszebben a 
Willemetia etipitata esete, ahol pontos vizsgálata az ország 
flóráját egy új génuszszal gyarapította. Időnkint SiMoxKAi-val 
